
ΑΡΙΘΜΟΣ 

29 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση του εγκεκριμένου ρυμοτομικού σχεδίου της περιοχής 
Νέας Ελβετίας του δήμου Θεσσαλονίκης και έγκριση πολεοδομι- 
κής μελέτης της περιοχής Κηφισιάς - Νέας Ελβετίας του ίδιου δή¬ 
μου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
τα άρθρα 6, (παρ.1, 4, 5 και 6), (παρ. 1, 2, 4 και 5), 13 και 43 
(παρ. 10) όπως μεταγενέστερα τροποποιήθηκαν και συμπληρώθηκαν 
με το ν. 1512/1985 (ΦΕΚ 4/Α) 

2. Τις διατάξεις του ν. 1558/1985 (ΦΕΚ 137/Α) και ειδικότερα 
την παρ.1 του άρθρου 23. 

3. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 
11, 29 και 70. 

4. Την υπ’ αριθ. 26249/926/1985 απόφαση του Υπουργού Χω¬ 
ροταξίας Οικισμού και Περιβάλλοντος, (ΦΕΚ 323/Δ/16.7.1985). 

. 5. Την υπ’ αριθ. 72767/3130/1985 απόφαση του Υπουργού 
Περιβάλλοντος, Χωροταξίας και Λημοσίων Έργων «Χαρακτηρισμός 
ως πυκνοδομημένης της περιοχής Κηφισιάς του δήμου Θεσσαλονί¬ 
κης». 

6. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας της Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα τα άρθρα 4 και 5 
όπως το τελευταίο άρθρο τροποποιήθηκε και συμπληρώθηκε με την 
υπ’ αριθ. 28112/356/1985 όμοια απόφαση (ΦΕΚ 205/Β/1985). 

7. Τις υπ’ αριθ. 59/1984, 418/1985 και 925/1985 γνωμοδο¬ 
τήσεις του Δημοτικού Συμβουλίου Θεσσαλονίκης. 

8. Την υπ’ αριθ. 255 συνεδρίαση 26/27.8.1985 γνωμοδότηση 
του Συμβουλίου Χωροταξίας, Οικισμού και Περιβάλλοντος του νομού 
Θεσσαλονίκης. 

9. Την υπ’ αριθ. 928/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρον 1 

Εγκρίνεται 1) η αναθεώρηση του εγκεκριμένου ρυμοτομικού σχε¬ 
δίου στην περιοχή του πάρκου Νέας Ελβετίας του δήμου Θεσσαλονί¬ 
κης που εγκρίθηκε με το από 27.1.25 β. δ/γμα (ΦΕΚ 24/Α) και 
τροποποιήθηκε με το από 16.4.34 β. δ/γμα (ΦΕΚ 136/Α) με τον 


καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων πρασίνου, χώρου παιδικής χαράς - πρόνοιας, χώρου σχολείου, 
χώρου πνευματικού κέντρου και χώρων στάθμευσης αυτοκινήτων και 
2) το πολεοδομικό σχέδιο της περιοχής Κηφισιάς-Νέας Ελβετίας Θεσ¬ 
σαλονίκης που τμήμα της έχει χαρακτηρισθεί ως πυκνοδομημένο με 
την υπ’ αριθ. 72767/3130/1985 απόφαση του Υπουργού Περιβάλ¬ 
λοντος, Χωροταξίας και Δημοσίων ' Εργων με τον καθορισμό οικοδο¬ 
μήσιμων χώρων, οδών, πεζοδρόμων, κοινοχρήστων χώρων πρασίνου, 
χώρων σχολείου, χώρου αθλητικού κέντρου, χώρου παιδικής χαράς - 
πρόνοιας, χώρων παιδικής χαράς, χώρου εκκλησίας, χώρου εγκατα¬ 
στάσεων ΔΕΗ, χώρου διοίκησης και χώρων στάθμευσης αυτοκινήτων 
όπως οι παραπάνω ρυθμίσεις φαίνονται στα χρωματισμένα πέντε (5) 
σχετικά πρωτότυπα διαγράμματα σε κλίμακα 1:1000 που θεωρήθη¬ 
καν από τον Προϊστάμενο της Διεύθυνσης Πολεοδομικών Εφαρμογών 
με την υπ’αριθ. 81528/10985 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρον 2 

Εγκρίνεται η υπαγωγή στις διατάξεις του άρθρου 13 του ν. 
1337/1983 της περιοχής Νέας Ελβετίας της οποίας το σχέδιο ανα¬ 
θεωρείται με το άρθρο 1 παρ. 1 του παρόντος διατάγματος. / 

Άρθρον 3 

Εγκρίνεται ο πολεοδομικός κανονισμός της περιοχής Κηφισιάς- 
Νέας Ελβετίας του δήμου Θεσσαλονίκης της οποίας το πολεοδομικό 
σχέδιο εγκρίνεται με το άρθρο 1 παρ. 2 του παρόντος διατάγματος 
και καθορίζονται όροι και περιορισμοί δόμησης στην περιοχή Νέας 
Ελβετίας της οποίας τα σχέδιο αναθεωρείται με το ίδιο άρθρο παρ. 1 
ως εξής: 

Άρθρον 4 

1. Στους οικοδομήσιμους χώρους που χαρακτηρίζονται στα δια¬ 
γράμματα με στοιχεία Ο. Τ. επιτρέπεται η ανέγερση κτιρίων για 
χρήση κατοικίας και καταστημάτων καθημερινής εξυπηρέτησης (γα¬ 
λακτοπωλεία, καφενεία, καταστήματα ψιλικών). 

2. Στους οικοδομήσιμους χώρους που χαρακτηρίζονται στα δια¬ 
γράμματα με στοιχεία Ο. Τ. Κ. επιτρέπεται η ανέγερση κτιρίων για 
χρήση κατοικίας, καταστημάτων λιανικού εμπορίου, αναψυχής, γρα¬ 
φείων και κτιρίων παρεμφερών εγκαταστάσεων κεντρικής φύσεως. 

Άρθρον 5 

Στην πρόσοψη των οικοπέδων οικοδομημένων ή μη που βρίσκεται 
στην περιοχή της οποίας εγκρίνεται το πολεοδομικό σχέδιο και αναθε- 







270 


ΕΦΗΜΕΡ1Σ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΤΕΤΑΡΤΟΝ) 


ωρείται το ρυμοτομικό σχέδιο με το άρθρο 1 του παρόντος, επιβάλλε¬ 
ται προκήπιο με πλάτος τέσσερα (4) και πέντε (5) μέτρα όπως φαίνε¬ 
ται στα ίδια ως άνω διατάγματα. 

Άρθρον 6 

Α) Τα ελάχιστα όρια εμβαδού και διαστάσεων και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Οικοδομικό σύστημα: πανταχόθεν ελεύθερο. 

2. Ελάχιστο πρόσωπο: δεκαπέντε (15) μέτρα. 

Ελάχιστο βάθος: εικοσιπέντε (25) μέτρα 

Ελάχιστο εμβαδόν: τετρακόσια (400) τ.μ. 

3. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον: α) κατά τη δημοσίευση 
του παρόντος διατάγματος έχουν: 

Ελά^στο πρόσωπο: επτά (7) μέτρα 

Ελάχιστο βάθος: οκτώ (8) μέτρα 

Ελάχιστο εμβαδόν: εκατό (100) τετρ. μέτρα 

β) δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/1983 με όποιες διαστάσεις έχουν: 

4. Μέγιστο ποσοστό κάλυψης σαράντα (40%) τοις εκατό της επι¬ 
φάνειας των οικοπέδων. 

5. Συντελεστής δόμησης: οκτώ δέκατα (0,8). 

6. Κατά παρέκκλιση των διατάξεων των προηγουμένων παραγρά¬ 
φων 4 και 5 ορίζεται συντελεστής δόμησης ένα και σαράντα (1,40) 
για τα οικόπεδα που υπήρχαν στις 10.3.82 και έχουν εμβαδόν μικρό¬ 
τερο των εκατό πενήντα (150) τετρ. μέτρων αφού αφαιρεθεί το εμβα¬ 
δόν της εισφοράς σε γη εφόσον η συνολική επιφάνεια των ορόφων δεν 
υπερβαίνει τα 120 τετρ. μέτρα. 

Στα οικόπεδα αυτά επιτρέπεται η δόμηση με υπέρβαση του ποσο¬ 
στού κάλυψης ύστερα από έγκριση της αρμόδιας Επιτροπής Ενασκή- 
σεως Αρχιτεκτονικού Ελέγχου (Ε.Ε.Α.Ε.) η οποία λαμβάνει υπόψη σε 
κάθε περίπτωση τα ειδικά πολεοδομικά και περιβαλλοντικά κριτήρια. 

7. Μέγιστος επιτρεπόμενος αριθμός ορόφων τρεις (3) με μέγιστο 
ύψος των κτιρίων δέκα και μισό (10,50) μέτρα. 

8. Πάνω από το μέγιστο ύψος των κτιρίων επιτρέπεται η κατα¬ 
σκευή στέγης με μέγιστη κλίση τριάντα τοις εκατό (30%) 

9. Όριο ιδιοκτησίας σε επαφή με προκήπιο παρακείμενης ιδιοκτη¬ 
σίας νοείται σαν πλάγιο η οπίσθιο όριο. 

10. Δεν μετρά στο συντελεστή δόμησης: 

α) Στοά που' αφήνεται προαιρετικά παρόδια ή εσωτερική για τη 
σύνδεση ακάλυπτων τμημάτων του οικοπέδου μεταξύ τους ή με τους 
κοινόχρηστους χώρους του οικισμού. 


β) Επιφάνεια μέχρι 30 τ. μ. στο ισόγειο οικοδομής, εφόσον ολόκλη¬ 
ρος ο ισόγειος χώρος κατασκευάζεται ελεύθερος επάνω σε υποστηλώ- 
ματα και είναι κατάλληλος για στάθμευση αυτοκινήτων. 

11. Είναι δυνατόν να προσδιοριστεί με την πράξη εφαρμογής δου¬ 
λεία διόδου (π.χ. σε περίπτωση τυφλού οικοπέδου κλπ.) 

12. Κατά τα λοιπά εφαρμόζονται οι διατάξεις του ν. δ/τος 8/1973 
(ΦΕΚ 363/Α) όπως ισχύει. 

. Β)Χώρος πνευματικού κέντρου. 

1. Οικοδομικό σύστημα: πανταχόθεν ελεύθερο 

2. Μέγιστο ποσοστό κάλυψης: σαράντα τοις εκατό (40%) της επι¬ 
φάνειας του χώρου. 

3. Συντελεστής δόμησης: 1,2 

4. Μέγιστος αριθμός ορόφων του κτιρίου τρεις (3) με μέγιστο ύψος 
δέκα έξι (16) μέτρα. 

Γ) Χώρος εκκλησίας. 

1. Οικοδομικό σύστημα: πανταχόθεν ελεύθερο 

2. Μέγιστο ποσοστό κάλυψης δέκα πέντε (15) τοις εκατό της επι¬ 
φάνειας του χώρου. 

3. Μέγιστο επιτρεπόμενο ύψος δεκαεπτά (17) μέτρα. 

Δ)Χώρος αθλητικού κέντρου. 

1. Οικοδομικό σύστημα: πανταχόθεν ελεύθερο. 

2. Μέγιστο ποσοστό κάλυψης σαράντα τοις εκατό (40%) της επι¬ 
φάνειας του χώρου. 

3. Συντελεστής δόμησης: 0,8. 

4. Μέγιστος επιτρεπόμενος αριθμός ορόφων του κτιρίου τρεις (3) 
με μέγιστο ύψος έντεκα (11) μέτρα. 

Άρθρον 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 




*¥Η:ηΕ.χ;Δ.Β, --- 

Α/ναη Οικισμομ 
^ θεσααλανιΚΓ) 

, γπ.ηε. χ.Δ.ε. 

Δ/νση Οικισμού 
Ξεοσαλονικης 


Επεκβαοη & ερσποποιηοή 
Κηφίοιας - Ν.ΕλβΒςιας Θεσσαλονίκης 

"ΥΠ.ΠΡ.χ.η.Β. 

Δ/ναη Οικισμού 
Ξεασσλονι κης 


■ - ·πΒΤκβηο Γ|" «6 π ο IΠ α Π · <. 

Κηφίοιας -'Ν.6»ρ**Ίος ββάόαΛόνικης 

_ 31€.Ρ*ΟΤΗ^ -4 ' 

